Tisztelt Szülők!
Iskolánk Elektronika és elektrotechnika ágazati középiskola. Oktatásunkat így az ennek megfelelő képzési és kimeneti követelmények szerint szervezzük (a képzési és kimeneti követelmények megtalálhatók: 
https://akkreditaltvizsgaztatas.ikk.hu/kkk-ptt?_gl=1*13zqbuk*_ga*MTUwNDI4NDM3MS4xNzAwMDM2Mzg1*_ga_K4RNLHW8G3*MTcwNzczNTc5My4xOC4xLjE3MDc3MzU4MDAuNTMuMC4w honlapokon).

A képzési és kimeneti követelmények a 11. és 12. évfolyamon un. összefüggő szakmai gyakorlat teljesítését írja elő, aminek óraszáma 11. évfolyamon 105 óra és 12. évfolyamon 120 óra.
Iskolánk személyi-tárgyi feltételei nem teszik lehetővé, hogy az előírt gyakorlatot iskolánkban teljesíthessék a tanulók, ezért a két évfolyamon tanulóknak külső munkahelyen kell az előírt gyakorlati időt eltölteniük. Ez – bár nyilván utánjárást és feladatot jelent a szülőnek, diáknak és iskolának egyaránt – azzal az előnnyel jár, hogy a diákok egy kicsit testközelből ismerkedhetnek az ipari gyakorlattal, a termelési-gyártási folyamatokkal, kipróbálhatják az iskolában tanultakat üzemi környezetben is.
A fentiek miatt arra kérjük Önöket, segítsenek diákjaink, elsősorban saját gyermekük megfelelő elhelyezésében. Arra kérjük Önöket, hogy olyan gyakorlati foglalkozási helyet keressenek, amelyik biztosítja a gyakorlatok szakszerű elvégzését. Abban az esetben, ha ez a kereső munka 2024. március 31-éig nem jár sikerrel, iskolánk fogja elhelyezni a tanulót egy külső munkahelyre. Ez a lehetőség azonban csak korlátozott számban áll rendelkezésünkre, ezért is kérjük az Önök segítségét.
Az adott tanév sikeres lezárásának feltétele a nyári összefüggő szakmai gyakorlat teljesítése. Az erről szóló hivatalos igazolást a diákoknak legkésőbb 2024. szeptember 1-jén (az új tanév megkezdésekor) a bizonyítvány leadásával egyidejűleg le kell adniuk.
A nyári összefüggő szakmai gyakorlat
· Az év során munkaszerződéssel tanulók a duális képzőhelyükön teljesítik az összefüggő szakmai gyakorlatot,
· 11. évfolyamon 2024. június 17-én kezdődik és 2024. július 12-én fejeződik be,
· 12. évfolyamon az érettségi befejezése után júliusban kezdhető meg,
· amennyiben a fogadó munkahely egyéb időszakban tudja csak fogadni a diákokat ez természetesen lehetséges, de az összefüggő 105 illetve 120 óra foglalkoztatásnak meg kell lennie.
A gyakorlat előírt műszaki tartalmát a fogadó szervezetekkel egyeztetjük (csak olyan szervezet felel meg, aki a Kamara által kiállított akreditációval rendelkezik), megadjuk a minimális elvárást a gyakorlattal kapcsolatban, hiszen valamennyiünk közös érdeke, hogy diákjaink hasznosan, újat tanulva töltsék el ezt a nem kevés időt. Ezért a fogadó szervezetnek egy hivatalos háromoldalú szerződést kell kötnie az iskola és az Iparkamara aláírásával.
Mindezek után konkrét kéréseink:
1. Kérjük, hogy a diákjainknak átadott Befogadó nyilatkozatokat a befogadó szervezetekkel cégszerűen aláíratva 2024. március 31-ig Menyhárt Péter műszaki igazgatóhelyettesnek szíveskedjenek leadni. Ezt követően a tanuló és a duális képzőhely elkészíti, aláírja a szerződést, amit az iskolában Menyhárt Péternek kell be,utatni.
2. Kérjük, hogy a nyári összefüggő szakmai gyakorlat során gyermeküket rendben, munkavégzésre alkalmas állapotban indítsák útnak a fogadó szervezethez.
3. [bookmark: _GoBack]Kérjük, figyeljenek arra, hogy a gyakorlat végén kapott igazolást gyermekük a következő év első napján leadja Menyhárt Péter műszaki igazgatóhelyettesnek.
Azok a diákjaink, akik az AUDI-ban szeretnék ezt a gyakorlatot elvégezni, az AUDI előírásait kell betartaniuk, amiről már tájékoztatást kaptak, ill. folyamatosan tájékoztatni fogjuk őket a teendőkről.
Kérdés, probléma esetén Menyhárt Péter (tel.: +36 96 429 033, e-mail: (menyhartp@pagisz.hu) áll rendelkezésükre és/vagy kérjük keressék az osztályfőnököt illetve az iskola honlapján is (https://gyor-pattantyus.www.intezmeny.edir.hu/p/irattar) elérhetőek a szükséges dokumentumok.
Együttműködésüket köszönjük szépen.
Győr, 2023. november 15.

			Hatos Hajnalka				          Menyhárt Péter
			     igazgató				műszaki igazgatóhelyettes


Befogadó nyilatkozat

Ezúton értesítjük a Győri SzC Pattantyús-Ábrahám Géza Technikum igazgatóját, hogy   ……………………………………………../nevű/   ………/oszt/ tanulójukat a vonatkozó kerettanterv rendelkezései szerint a …….. órás összefüggői (nyári) gyakorlaton foglalkoztatni tudjuk.
A gyakorlat
- helye: 	……………………………………………………………
……………………………………………………………
- ideje: 	a./  az iskola által megadott   2024. június 17 – július 12-ig, 
                    		b./  más időpont:   …………...……-tól   ……………….-ig
A foglalkoztató adatai:
Megnevezés: …………………………………………………………………
Cím: ………………………………………………………………………….
Kapcsolattartó
Név: 		………………………………………………………………
Telefon: 	………………………………………………………………
e-mail: 	………………………………………………………………
Egyéb megjegyzés:    ………………………………………………………….
…………………………………………………………………………………

Dátum: ……. …… ..…..			Ph.			………………………
									       Cégszerű aláírás
Visszaküldendő az iskolába 2024. március 15-ig!
